Vulstasiemoord: Verdagte weer in die hofDie toneel by die Engen-vulstasie in Oranjestraat, Kaapstad, waar Toufiq Joseph op 24 Januarie 2015 doodgeskiet is. Foto: Twitter Dave Forbes, ŉ musiekpromotor, sal na verwagting Vrydag weer in die Kaapstadse landdroshof verskyn op aanklag van moord. Forbes, die stigter van Boksburg se H2O-partytjies en ŉ konsultant vir die Ultra Music Festival SA, staan tereg op aanklag van die moord van Toufiq Joseph in Januarie by die Engen-vulstasie in Oranjestraat, Kaapstad. Forbes het die 23-jarige Joseph na bewering op 24 Januarie voor ŉ groep ooggetuies doodgeskiet. Hy is vrygelaat op borgtog van R20 000. Die saak sal na verwagting na ŉ streekshof oorgeplaas word en ŉ hofdatum sal bepaal word. Lees alle vorige berigte oor Dave Forbes op Maroela Media.